Държавен вестник, бр. 34, 2010 г., стр. 21

БРОЙ  34	
Д Ъ Р Ж А В Е Н  В Е С Т Н И К 	
СТР.  21  
3. описва болничния лист в контролния 
лист към ЛАК по следните реквизити: номер, 
начало и продължителност на временната 
неработоспособност, органа, който го е издал 
(лекуващ лекар или лекар по дентална меди­
цина, ЛКК, по решение на ТЕЛК), и диагноза;
4. изпраща служебно болничния лист на 
работодателя, при условие че болният заяви 
писмено, че липсва възможност болничният 
лист да бъде предоставен на работодателя, 
най-късно два работни дни от началото на 
разрешения отпуск;
5. трудоустроява работника с болничен лист, 
когато здравословното му състояние налага 
леки облекчения в трудовия му процес, но за 
не повече от един месец;
6. е длъжен да предостави медицинска 
документация по искане от ЛКК; 
7. насочва болния към ЛКК, когато:
а) осигуреният е ползвал непрекъснат от­
пуск за временна неработоспособност за едно 
или повече заболявания до 14 календарни дни, 
разрешени еднолично от лекуващия лекар 
(лекар по дентална медицина);
б) осигуреният е ползвал 40 дни отпуск 
за временна неработоспособност в една 
календарна година с прекъсване, разрешен 
еднолично, от един или повече лекари; в 
40-дневния отпуск не се включват дните за 
временна неработоспособност поради бре­
менност, раждане, осиновяване, лечение и 
изследване в чужбина, болнично лечение, 
бацилоносителство и карантина;
в) състоянието налага продължителен 
отпуск по болест;
г) здравословното състояние на болния на­
лага трудоустрояване за повече от един месец;
д) осигуреният се нуждае от извършване 
на преценка по чл. 3, ал. 5;
8. подготвя необходимата медицинска 
документация и вписва своето становище в 
ЛАК при насочване на болния към ЛКК по 
даден повод;
9. попълва реквизитите на формуляр Е 116 
по искане на болния и на формуляр Е 213 
по искане на НОИ и подготвя медицинската 
документация на лицето за извършване на 
експертизата на трайно намалената работо­
способност/вида и степента на увреждане.
(2) Личният лекар (лекар по дентална 
медицина), а за лицата, които нямат личен 
лекар – лекуващият лекар (лекар по дентал­
на медицина), насочва болния към ДЕЛК и 
ТЕЛК с медицинско направление по образец 
съгласно приложение № 4, когато приеме, че 
е налице:
1. трайно намалена работоспособност/вид и 
степен на увреждане, която не е предшествана 
от временна неработоспособност;
2. вид и степен на увреждане.
(3) Лекуващият лекар насочва неосигуре­
ните лица и лицата с прекъснати здравни оси­
гурителни права към ТЕЛК по реда на ал. 2.
(4) Болничен лист не се издава и не се прави 
насочване към ЛКК и ТЕЛК, ако болният не 
представи ЛАК и документ за самоличност, 
включително при стационарни условия.
(5) Личната амбулаторна карта се заку­
пува и съхранява от лицето, заверява се от 
личния лекар, който вписва номер по ред и 
дата на издаването и регистрационния номер 
на лечебното заведение, поставя подписа си 
и личния си печат. При промяна на личния 
лекар ЛАК се презаверява от новоизбрания 
лекар.
(6) При изгубена или унищожена ЛАК 
личният лекар заверява новата, като посочва 
причината и поредността на картата. При 
изчерпване на картата личният лекар вписва 
в новата „продължение“.
(7) Лицата имат право да притежават само 
по една ЛАК. Здравните книжки, издадени 
на лица, обслужвани от лечебни заведения 
към ведомствата по чл. 5, заместват ЛАК. 
Амбулаторният лист не замества ЛАК и се 
ползва само като помощен документ при 
осъществяване на контролна дейност.
(8) На неосигурени лица по Кодекса за 
социално осигуряване (КСО) при временна 
неработоспособност лекуващият лекар издава 
медицинско удостоверение за период до 14 дни, 
след което при необходимост насочва лицето 
към ЛКК при спазване изискванията на ал. 1, 
т. 1 и 2 и при необходимост от извършване 
на преценка по чл. 3, ал. 5.
(9) Решенията на лекуващите лекари и ЛКК 
се обжалват по реда на чл. 112 от Закона за 
здравето.
Раздел II
Лекарски консултативни комисии
Чл. 24. (1) Лекарската консултативна ко­
мисия освидетелства лицата: 
1. за продължаване на отпуск за временна 
неработоспособност над 14 дни за едно или 
повече заболявания без прекъсване;
2. за трудоустрояване за повече от един 
месец;
3. за снабдяване с медицински изделия, 
помощни средства, приспособления и съо­
ръжения;
4. за професионално ориентиране;
5. чиито болнични листове са издадени 
еднолично и са обжалвани;
6. когато са подали жалба срещу лекуващия 
лекар (лекар по дентална медицина) по повод 
неправилна оценка на работоспособността им 
и отказ да се издаде болничен лист;
7. за подготовка на документи и насочване 
към ТЕЛК при предхождаща временна нера­
ботоспособност;
8. за извършване на преценка по чл. 3, ал. 5 
и издаване на „Медицинско удостоверение” 
по образец, утвърден от министъра на здраве­
опазването и от министъра на правосъдието;